Source: https://politeia.org.ro/stiri-revista-presei/revista-presei-15-iulie-impunitatea-unor-procurori-infractori-traiasca-siij/64565/
Timestamp: 2020-08-12 09:12:43+00:00

Document:
Revista Presei – 15 iulie. Impunitatea unor procurori infractori (trăiască SIIJ !) | PoliteiaWorld
Home » Stiri / Revista Presei	» Revista Presei – 15 iulie. Impunitatea unor procurori infractori (trăiască SIIJ !)
Revista Presei – 15 iulie. Impunitatea unor procurori infractori (trăiască SIIJ !)
15/07/2020 Autor Cetatean Categorii: Stiri / Revista Presei
Buna dimineata intr-o zi de miercuri, 15 iulie. Astăzi vremea va continuă să se încălzească uşor, devenind deosebit de caldă în orele amiezii pe arii restrânse în regiunile sudice. Cerul va fi variabil, cu înnorări temporare şi pe arii restrânse ploi de scurtă durată, posibil însoţite de descărcări electrice din a doua parte a zilei, în zonele de deal şi de munte. Vântul va sufla slab şi moderat, cu uşoare intensificãri pe crestele montane, în Dobrogea şi sudul Banatului, dar de scurtă durată şi în timpul ploilor. Temperaturile maxime vor fi cuprinse între 22 şi 32 de grade, cu cele mai ridicate valori în Lunca Dunării. În București, vremea va fi frumoasă şi va continua să se încălzească uşor. Cerul va fi variabil, iar vântul va sufla în general slab. Maxima va fi de 29-30 de grade.
Rușinile justiției romanești care au abuzat un copil. Înalta Curte de Casație și Justiție a stabilit un al doilea abuz grav al Secției pentru anchetarea magistraților (SS), după demontarea detaliată a dosarului Laurei Codruta Kovesi acuzată de luare de mită prin extrădarea unui condamnat definitiv. De această dată este vorba, poate chiar mai grav, despre abuzul împotriva unui copil. ICCJ a stabilit prin hotărâre definitivă că Secția pentru Investigarea Infracțiunilor din Justiție a încălcat dreptul la liberă circulație al minorei Săcărin Sorina, prevăzut de art. 2 paragraful 2 din Protocolul nr 4 Convenția Europeană a Drepturilor Omului, se arată în minuta emisă marți de completul ICCJ. Sorina, o fetiță din Baia de Aramă, a fost adoptată de familia Săcărin, romani stabiliți în SUA. Preluarea copilei de către părinți a generat un mare scandal, procurorul SS Mihaiela Iorga Moraru s-a autosesizat de la televizor și a început o anchetă cu presiuni mari asupra familiei Sacarin. Pentru a împiedica plecarea din țară a fetiței, Iorga Moraru i-a ridicat fizic pașaportul de la Direcția Pașapoarte Dolj, invocând o luare de dovadă, însă familiei Săcărin nu i-a fost comunicat niciun act oficial astfel încât să poată contesta reținerea pașaportului fară de care copila nu putea părăsi țara. Pretextul folosit de Mihaiela Iorga Moraru a fost o suspiciune de falsificare a documentelor care au stat la baza eliberării pașaportului. Cu toate acestea, în cauză nu a fost făcută niciodată o expertiză, iar în final familiei i-a fost restituit exact același pașaport perfect valabil. Integral pe Spotmedia
Si tupeul fara margini al procuroarei infractoare.
Dreptate pe hartie! CCR: O familie cu doi copii are nevoie de 7.000 de lei pentru un trai decent. Sesizarea PNL a fost respinsă. CCR (Curtea Constituţională a României) a decis că este constituţională corelarea salariului minim pe economie cu valoarea coşului lunar pentru un trai decent, calculată la aproape 7.000 de lei pentru o familie cu doi copii. „Curtea Constituţională a României (CCR) a decis azi (marţi – n. red.) asupra sesizării referitoare la neconstituţionalitatea Legii pentru modificarea şi completarea Ordonanţei de urgenţă a Guvernului nr.217/2000 privind aprobarea coşului minim de consum lunar. Legea a fost atacată la CCR de Grupul parlamentar al Partidul Naţional Liberal (PNL), pe data de 10 iunie, imediat după adoptare. Azi, CCR a respins sesizarea de neconstituţionalitate a grupului PNL. Obiecţiile de neconstituţionalitate ridicate de Partidul Naţional Liberal nu se susţin. Mai mult decât atât, legea cu privire la care s-a ridicat obiecţia de neconstituţionalitate răspunde prin conţinutul său unei prevederi constituţionale şi anume articolului 47 din Constituţia României care stipulează la alin.1) că statul este obligat să ia măsuri de dezvoltare economică şi de protecţie socială, de natură să asigure cetăţenilor un nivel de trai decent. Salariaţii din România au nevoie de o lege care să reafirme dreptul lor la o viaţă decentă şi să operaţionalizeze conceptul de trai decent prevăzut în Constituţia ţării. Tot conform Constituţiei, România este un stat social, iar caracterul social este şi trebuie să fie reflectat în actele legislative şi politicile publice concrete care conferă substanţă şi conţinut concret acestei prevederi constituţionale, precum e legea pentru modificarea şi completarea Ordonanţei de urgenţă a Guvernului nr.217/2000 privind aprobarea coşului minim de consum lunar”, a anunţat marţi CNS Cartel Alfa. Integral pe Adevarul
Si una cu dedicatie pentru latifundiarii PSD. CCR dă undă verde legii PSD care impune restricții la tranzacțiile cu terenuri. PNL a reclamat că legea este cu dedicație pentru baronii PSD, marii latifundiari din zona de sud a României. Curtea Constituțională a decis că este constituțională legea privind cumpărarea şi vânzarea de terenuri agricole inițiată de PSD, potrivit căreia un teren extravilan nu poate fi cumpărat de o persoană care nu a locuit în România în ultimii cinci ani și nu a desfășurat activități agricole. Actul normativ a fost atacat la CCR de către PNL, care a acuzat că această lege este una cu dedicaţie pentru baronii PSD, care sunt marii latifundiari din zona de sud a României. CCR a dezbătut marți sesizarea formulată de deputați PNL și USR privind actul normativ pentru modificarea şi completarea Legii nr.17/2014 privind unele măsuri de reglementare a vânzării/cumpărării terenurilor agricole situate în extravilan şi de modificare a Legii nr.268/2011 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului. Curtea Constituţională arată, într-un comunicat de presă, că a respins ca neîntemeiată obiecţia de neconstituţionalitate şi a constatat că legea este constituţională în raport cu criticile formulate. Liderul deputaţilor liberali Florin Roman spunea că această lege este una cu dedicaţie pentru baronii PSD, care sunt marii latifundiari din zona de sud a României. “(…) Poziţia Partidului Naţional Liberal e că această lege este o lege cu dedicaţie specială pentru baronii PSD, marii latifundiari din zona de sud a României. (…) Adevărul este că PSD vrea să vândă activele performante ale statului la bucată. Şi organele care se ocupă de cercetare penală să stea cu ochii în următoarea perioadă pe Horticola Bucureşti”, declara liderul deputaților PNL, Florin Roman. Integral pe Hotnews
Si suprizele neplacute de la CCR nu s-au terminat, continua azi!
Nelu Tătaru: Asimptomaticii vor fi evaluați și internați maximum 48 de ore/ Vom avea stare de alertă cât va fi nevoie să avem o siguranţă. Ministrul Sănătăţi, Nelu Tătaru, a anunţat, marţi seară, că fiecare pacient infectat cu coronavirus va beneficia de o evaluare, în spital, în primele 48 de ore, iar ulterior cei asimptomatici pot merge acasă, unde trebuie să rămână izolaţi până la 14 zile, transmite News.ro. El a explicat că medicul curant va recomanda internarea sau plecarea la domiciliu, dar DSP va da decizia administrativă. ”Vom avea stare de alertă, cât va fi nevoie să avem o siguranţă pentru cetăţenii României”, a precizat Tătaru. ”Sper ca şedinţa şi votul care vor urma să meargă pe acelaşi parcurs discutat, având în vedere carantinarea, izolarea, internarea în spital, internarea asimptomaticilor cu evaluarea în maxim 48 ore şi decizia de izolare până la 14 zile, dacă ne referim la COVID, iar pentru cei care sunt simptomatici, în funcţie de simptomatologie, ei vor urma internarea în spital, până la ameliorare, cu condiţia că, dacă e mai devreme de 14 zile, să meargă în izolare până la cele 14 zile”, a declarat, marţi seara, Nelu Tătaru, după ce a participat la şedinţa Comisiei juridice din Senat. El a menţionat că legea se referă la tot ce înseamnă sănătate publică în condiţii de risc epidemiologic şi biologic, acum în mod particular infecţia COVID-19. Integral pe G4Media
Politicienii se ceartă, COVID-ul prosperă. Numărul noilor infectări zilnice continuă să fie imens, chiar şi dublu faţă de cel înregistrat în luna aprilie, în primul vârf al pandemiei. Şi numărul deceselor este unul important, iar dacă ritmul de creştere rămâne acelaşi, recordul celor care pierd lupta cu boala poate fi şi el depăşit în scurt timp Epidemia cu noul coronavirus a marcat, ieri, o nouă victorie pe frontul deschis în România. Alte 637 de cazuri de infectare au fost raportate de la ultima informare transmisă de autorităţi, numărul total al îmbolnăvirilor ajungând marţi la 33.585. Conform datelor oficiale, volumul noilor îmbolnăviri este cu mult superior celui înregistrat în primul vârf al pandemiei, în luna aprilie, când erau contabilizate, în medie, nu mai puţin peste 300 de cazuri în fiecare zi, cu foarte rare vârfuri de 400 de cazuri. Foarte important, numărul morţilor a crescut şi el foarte mult. Concret, în ultimele 24 de ore, 30 de bolnavi de COVID-19 au pierdut lupta cu boala. Este vorba de 13 bărbaţi şi 17 femei, pacienţi infectaţi cu noul coronavirus, internaţi în spitalele din Argeş, Bacău, Bistriţa-Năsăud, Brăila, Braşov, Covasna, Dâmboviţa, Galaţi, Ialomiţa, Maramureş, Bucureşti, Olt, Prahova, Sibiu, Suceava, Timiş şi Vâlcea. Un deces a fost întregistrat la categoria de vârstă 40-49 ani; 3 decese – la categoria de vârstă 50-59 ani; 11 – la categoria de vârstă 60-69 ani; 10 decese – la categoria de vârstă 70-79 ani şi 5 – la persoane de peste 80 de ani. Un număr atât de mare de persoane răpuse de COVID-19 nu s-a mai înregistrat din luna aprilie, când eram pe primul vârf al pandemiei. Atunci, recordul s-a înregistrat pe 25 aprilie, cu 34 de decese. Integral pe Adevarul
Pensii speciale pentru politisti si magistrati! DIICOT dezvăluie în dosarul Alexandrei că autoritățile știau cum arată mașina care o răpise pe Luiza! “Un Renault gris, cu geamuri negre și 7 spițe” avea doar Dincă în Caracal! De ce n-au identificat-o? Dosarul morții Alexandrei Măceșanu, care a fost finalizat și este în camera preliminară, lămurește un fapt imposibil de înțeles altfel decât prin nepăsare sau complicitate, ambele cu consecințe criminale. În cazul dispariției Luizei Melencu, anchetatorii aflaseră cu certitudine ce mașină o luase pe fata dispărută, în aprilie 2019, de pe o stradă din Caracal. Nu aveau numărul, dar aveau suficiente elemente care făceau mașina unică și identificabilă. Ceva a oprit autoritățile să ajungă la mașină și la Dincă cu mult înainte ca el să omoare din nou, după Luiza, pe Alexandra! Camerele de luat vederi din intersecția din Caracal au surprins trei automobile în care s-ar fi putut urca fata. Două dintre ele au fost verificate și au părăsit cercul de suspecți. Numărul de 7 spițe la roți e un element distinctiv foarte puternic, au explicat oamenii care au revăzut dosarul Luizei după moartea Alexandrei. O mașină, o singură mașină arată așa în Caracal, ”Renault gris, geamuri fumurii, 7 spițe” în tot Caracalul, orașul de unde dispăruse Luiza! E mașina lui Gheorghe Dincă. Integral pe Libertatea
Românii vor putea folosi buletinul electronic cu cip. Legea a trecut de Parlament. Care vor fi funcțiile acestuia. Camera Deputaţilor a adoptat, marţi, decizional, proiectul de lege prin care vor putea fi eliberate cărți de identitate electronice cu cip. Pentru prima dată, va putea fi emis buletin și copiilor sub 14 ani. Cartea electronică de identitate va ține locul cardului de sănătate iar aceasta va putea fi folosită și la autentificarea în sistemele informatice ale instituțiilor statului și nu numai. Actul normativ include posibilitatea eliberării actului de identitate simplu, fără cip. Legea prevede modificarea mai multor acte normative referitoare la evidenţa persoanelor şi actele de identitate ale cetăţenilor români, în sensul asigurării condiţiilor necesare pentru ca titularul unui document electronic să se autentifice on-line, pentru a beneficia de diverse servicii electronice – bancare, fiscale, sociale, financiare, educaţie etc, potrivit Agerpres. De asemenea, se instituie o excepţie de la regula eliberării actului de identitate începând cu vârsta de 14 ani. Astfel, opţional, numai la solicitarea părinţilor/reprezentanţilor legali se poate elibera o carte de identitate simplă sau o carte electronică de identitate, indiferent de vârsta copilului. Integral pe Digi24
Are dreptate! USR-PLUS, probleme sistemice. In capul meu, un sef politic bun este acela care reuseste sa creasca partidul/filiala chiar daca pierde el/ea din popularitatea castigata inainte de a ajunge sef. Cel mai normal ar fi ca popularitatea persoanei sa fi fost castigata in afara politicii. De asteptat ar fi ca omul sa fi facut lucruri care demonstreaza dincolo de orice indoiala competenta, bun simt si abilitati de a inspira oamenii. Cel care a ajuns in pozitia de lider politic stie ca e o pozitie temporara in care va fi vanat pentru orice greseala, ca va pierde treptat, dar sigur din popularitate si ca va trebui sa plece imediat ce se va dovedi ca dauneaza partidului. Partidul, compus si el din oameni in majoritatea lor cu bun simt si responsabili, va raspunde pozitiv la erodarea popularitatii liderului politic si ii va asigura acestuia un rol important in partid folosind in acest fel experienta si calitatile acestuia. Nu ma astept la partidele vechi sa faca asta. Fie duhnesc a Prosti, Securisti si Demagogi, fie a Populisti, Netoti si Lautari, fie a Plagiatori, Rame si Oportunisti (Romania), fie nu sunt partide, ci gasca lui Basescu sau al lui Tariceanu. Nu ii voi vota niciodata asa cum nu voi vota niciun partid etnic. Dar ma astept la mult mai mult de la cei pe care ii voi vota, de la PLUS si USR. Sunt convins ca Dan Barna a fost un lider bun pentru USR la momentul plecarii lui Nicusor Dan. Nu stiu pe cineva capabil sa preia USR-ul in acest moment si sa fie mai bun ca domnul Barna. Dar asta in mod paradoxal demonstreaza ca Dan Barna a fost un lider slab pentru USR. Faptul ca in jurul dansului nimeni nu pare capabil sa conduca partidul este o mare problema. Riscul, acum, este ca el sa devina un lider toxic. In fapt, o analiza a liderilor PLUS arata acelasi lucru. Cresterea popularitatii liderilor PLUS este invers proportionala cu cresterea partidului sau a filialelor conduse de acestia. Nu au aparut oameni mai buni in PLUS, iar oamenii cei mai vizibili mediatic continua sa fie exact aceiasi care au fost de la inceputurile partidului. Integral pe Ziare.com
O noua amanare provocata de PSD in legatura cu legea carantinei. Ciolacu a anuntat marti seara ca este nevoie si de consultare publica. O consultare publica a avut loc insa inainte ca legea sa fie adoptata in Camera Deputatilor. ”Am vorbit chiar si acum cu domnul Robert Cazanciuc, care urmeaza sa iasa sa spuna care sunt deciziile si ce urmeaza sa fie modificat la lege. Raportul legii nu o sa fie votat in comisie pana nu o sa fie pus in consultare publica. Nu putem da o lege fara consultare. Presedintele Iohannis e incapabil sa vada adevarul si realitatea. Guvernul sau a facut un proiect de lege abuziv si dictatorial”, a declarat Ciolacu la Romania TV. Presedintele Klaus Iohannis a declarat, marti, ca PSD „tergiverseaza” legea carantinarii si izolarii si a facut apel la parlamentari sa finalizeze discutiile pe acest act normativ. „Sunt siderat de felul in care PSD a reactionat si reactioneaza in Parlament acum cand este in discutie o lege foarte importanta, legea care reglementeaza izolarea persoanelor bolnave si carantinarea persoanelor. (…) PSD tergiverseaza aceasta discutie”, a spus seful statului, intr-o declaratie sustinuta la Palatul Cotroceni. El a subliniat ca este nevoie „urgenta” de aceasta lege si a facut apel la parlamentari sa finalizeze discutiile. Integral pe Aktual24
Si o rasplata morala (dubla), desi tardiva: Ponta si Valcov plagiatori. Ce noutate!
12 Raspunsuri la Revista Presei – 15 iulie. Impunitatea unor procurori infractori (trăiască SIIJ !)
Mar15/07/2020 at 09:22
Au schimbat procedura, nu mai este noaptea ca hoții! Băieții veseli după încheierea mitingului sau oprit la sponsori ca să semneze prezența! Cred că astfel de manifestări nu trebuiesc tratate cu relaxare, cred că este cam singulară o astfel de mișcare și ar trebui să pună pe gânduri orice om normal și rațional. – ”Protestatarii anti-COVID s-au oprit în fața Ambasadei Rusiei ca să aplaude”
desy.demeter15/07/2020 at 11:09
“OFICIAL Dosarul 10 August a fost clasat de DIICOT: Niciun șef al jandarmilor sau politician nu răspunde pentru violențele împotriva protestarilor. Rămân anchetați câțiva jandarmi
Procurorii DIICOT au anunțat, miercuri, clasarea parțială a dosarului privind violențele de la 10 august și declinarea unei părți din anchetă către Secția Parchetelor Militare din cadrul Parchetului General, privind intervenția unor jandarmi la protestul Diasporei. Șefii jandarmilor, CAZAN LAURENŢIU VALENTIN, colonel CUCOŞ GHEORGHE SEBASTIAN și colonel SINDILE IONUŢ-CĂTĂLIN au scăpat de dosar, potrivit comunicatului instituției conduse de Giorgiana Hosu. Procurorii au clasat și dosarul privind o presupusă tentativă de lovitură de stat (acuzația venită dinspre PSD), dar și clasarea dosarului legat de comportamentul șefilor Jandarmeriei în timpul protestului, când zeci de participanți au fost bătuți. Astfel, au scăpat de anchetă Ionuț Sindile, Sebastian Cucoș, Laurențiu Cazan și Dan Mihai Chirică, șefii jandarmeriei și poliției….”
https://www.g4media.ro/oficial-dosarul-10-august-a-fost-clasat-de-diicot-nici-un-sef-al-jandarmilor-sau-politician-nu-raspunde-pentru-violentele-impotriva-protestarilor-ramane-o-singura-parte-din-ancheta-legata-de-violen.html
Luminita Magdalena Smarandache15/07/2020 at 20:48
Inteleg ca procurorul de caz, dupa referatul de clasare care poarta data de 26.06.2020, a depus cerere de pensionare. Tipic romanesc; lasitate si oportunism 😡. Isi va manca linistit pensia speciala.
Mar15/07/2020 at 12:31
Cred că are ceva probleme la mansardă, cum să pleci în concediu din țară dar să nu ai bani pentru teste????… În plus este o măsură discriminatorie și o formă de mită electorală. – ”Primăria Capitalei oferă un ajutor financiar de 200 lei bucureștenilor care pleacă în vacanță, în străinătate, pentru a se testa de COVID-19 / Firea: Venim în sprijinul celor care nu au cum să plătească la o clinică privată 300-400 lei”
https://www.hotnews.ro/stiri-administratie_locala-24174323-primaria-capitalei-ofera-ajutor-financiar-200-lei-bucurestenilor-care-pleaca-vacanta-strainatate-pentru-testa-covid-19-firea-venim-sprijinul-celor-care-nu-cum-plateasca-clinica-privata-300-400-lei.htm
Diana15/07/2020 at 13:27
Vacanta in RO a ajuns un “lux” – platesti cat nu face mizeria generalizata…
Madam Pandele e mizerabila, profita de faptul ca testele pot reprezenta ceva cheltuiala pentru mai multe persoane. Inteleg ca in Vest testele astea sunt gratis.
Mar15/07/2020 at 14:26
Din nou CCR 🙁 – Ziua Tratatului de la Trianon este constituțională, decizie adoptată cu majoritate de voturi. Așa cum s-a mai scris aici, să nu ne facem speranțe că PSD-ul va pleca de la butoane în următorii ani. Au pionul perfect care va înclina balanța în favoarea lor indiferent de procentul câștigat în Parlament.
https://www.g4media.ro/curtea-constitutionala-a-respins-sesizarea-presedintelui-iohannis-impotriva-legii-psd-prin-care-4-iunie-a-fost-desemnata-ziua-tratatului-de-la-trianon.html
Mar15/07/2020 at 15:03
PSD bate din picior și falanga CCR execută….concluzia, o dictatură de catifea. roșie. Dublarea alocațiilor este constituțională.
https://www.g4media.ro/amanarea-dublarii-alocatiilor-pentru-copii-este-neconstitutionala-ccr-a-respins-cu-unanimitate-de-voturi-sesizarea-guvernului.html
Observator15/07/2020 at 16:51
Să observăm că decizia CCR a fost luată de data aceasta cu unanimitate! E un (al nu-știu-câtălea) semn că PNL are juriști proști. În frunte cu ministrul Predoiu! Sau cu cine vreți dvs.: Raluca Turcan, Gorghiu, etc. Asta se verificase însă de mai multă vreme.
Au făcut ceva? Nu. ‘Raus! ar spune neamțul…
Intamplator15/07/2020 at 16:37
Dacă un test costa 20 euro-nu 40cat aloca fierea-oare cât costa cele aproape 900 mii făcute pana acum?
Paganel15/07/2020 at 17:43
După ce, ani la rând, a mâncat, cu polonicul, din „rahatul” multiculti, musiu gabriel andreescu „se miră” (ca prostul, cum ar zice Moromete), pe Contributors, că America „plătește prețul”, deja, al acestei (non)ideologii/(anti)ideologii zisă „political correctness”!
O fi fost el disident anticeaușist, dar, pentru ce (n-)a făcut, după 1989, un imens „HAI SICTIR!”
Mar15/07/2020 at 18:37
Pentru orice om normal nu cred că este o surpriză, mai ales că aseară unii au și ”bifat” pontajul.
https://www.g4media.ro/cine-sunt-actorii-principali-ai-protestelor-impotriva-totalitarismului-covidist-oameni-promovati-constant-de-propaganda-rusa-si-de-rtv-canalul-fondat-de-fugarul-sebastian-ghita.html
Cetatean16/07/2020 at 09:02
« Revista Presei – 16 iulie. PNL : penalii noștri sunt buni, ai PSD-ului sunt răi
Revista Presei – 14 iulie. Profitorii pandemiei: ghici PSD cine e? »

References: ICCJ 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR